32005D0487
L 174/72
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 4 юли 2005 година
относно невключването на триазамата в приложение I към Директива 91/414/ЕИО на Съвета и оттеглянето на разрешенията за продукти за растителна защита, които съдържат това вещество
(нотифицирано под номер С(2005) 1960)
(текст от значение за ЕИП)
(2005/487/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 8, параграф 2, четвърта алинея от нея,
като има предвид, че:
(1)
Член 8, параграф 2 от Директива 91/414/ЕИО предвижда, че дадена държава-членка може, в рамките на 12 години, считано от датата на нотифицирането на посочената директива, да разрешава пускането на пазара на своята територия на продукти за растителна защита, съдържащи активни вещества, които не са изброени в приложение I към посочената директива, които се продават на пазарите ѝ две години след нотифицирането на посочената директива, при условие че тези вещества постепенно се изследват в рамките на работна програма.
(2)
Регламенти (EО) № 451/2000 (2) и (EО) № 703/2001 (3) на Комисията определят подробни правила за прилагането на втория етап от работната програма, предвидена в член 8, параграф 2 от Директива 91/414/ЕИО. Относно активното вещество триазамат нотифициращата държава е информирала Комисията на 7 юли 2004 г., че вече не желае това вещество да бъде включено в приложение I към Директива 91/414/ЕИО. Следователно това активно вещество не следва да бъде включвано в това приложение и държавите-членки следва да оттеглят всички разрешения, свързани с продукти за растителна защита, съдържащи това вещество.
(3)
Следва да се предвиди период на отсрочка за обезвреждането, съхранението, пускането на пазара и използването на съществуващите наличности, с цел да се разреши използването на тези наличности през допълнителен период.
(4)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Триазаматът не се включва като активно вещество в приложение I към Директива 91/414/ЕИО.
Член 2
Държавите- членки гарантират за:
1.
оттеглянето на разрешенията за продукти за растителна защита, съдържащи триазамат до 4 януари 2006 г.;
2.
неиздаването и непродължаването на разрешения за продукти за растителна защита, съдържащи триазамат, считано от датата на публикуване.
Член 3
Периодът на отсрочка, който се дава от дадена държава-членка, съгласно член 4, параграф 6 от Директива 91/414/ЕИО, за обезвреждане, съхранение, пускане на пазара и използване на съществуващите наличности, е възможно най-кратък и изтича най-късно на 4 януари 2007 г.
Член 4
Адресати на настоящото решение са държавите-членки.
Съставено в Брюксел на 4 юли 2005 година.